གཞན་དབའ་བཞེད་རྫོགས་པའི་རྗེས་སུ་ཟས་གཏད་ཀྱི་ལོ་རྒྱུས་ཞེས་པ་ཞིག་བྱུང་།དེ་རུ་ཁྲི་སྲོང་ལྡེ་བཙན་ཀྱི་འདད་བཏང་བའི་སྐོར་བྱུང་་ཞིང་།དེ་ལས་འདད་ནི་ཤིད་དང་འབྲེལ་བ་ཡོད་པ་ཞིག་ཡིན་པ་རྟོགས་ནུས་ཏེ།དེ་ནས་བན་དེ་རྣམས་ཀྱིས་ལྷའི་བུ་དྲི་མ་མེད་པའི་མདོ་ཀྱི་གཟུངས་ལ་བརྟེན་ནས་འདད་ཤུད་དཀར་ཆོས་སུ་མཛད་དོ།དེའི་དུས་སུ་རྡོ་རྗེ་དབྱིངས་ཀྱི་དཀྱིལ་འཁོར་བཞེངས་ཏེ་ལྷ་སྲས་ཁྲི་སྲོང་གི་འདད་བཏང་ཞེས་བྱུང་བས།དེབ་སྔོན་དུ་བྱུང་བའི་འདད་ཀྱི་སྐོར་ཀྱང་དེ་དང་འདྲ་བ་ཚིག་རིས་ལས་དཔགས་ནུས་པས་འདད་བྱ་བ་ནི་དེབ་དཀར་དུ་གསུངས་པ་དེ་འདྲ་མིན་པར།ཤིད་ཡིན་ལ་ཆོ་ག་སོགས་ཀྱང་ད་ལྟའི་བདུན་འདོན་པ་དང་འདྲ་བ་ཤེས་ནུས་སོ།